Ciroza jetre - Wikipedia, slobodna enciklopedija

# Ciroza jetre

### Sa Wikipedije, slobodne enciklopedije

Ciroza je posljedica hroničnog oboljenja jetre, tj. posljednji stadij difuznog oštećenja jetre. Karakteriše se gubitkom normalne građe zbog zamjene tkiva jetre ožiljnim tkivom i regenerativnim čvorićima. Ciroza jetre se vremenom pogoršava i vodi progresivnom gubitku funkcija jetre. Najčešće je uzrokovana alkoholizmom i hroničnim hepatitisom.

## [uredi] Simptomi i komplikacije

Zbog ciroze ili komplikacija ciroze se mogu pojaviti brojni simptomi. Mnogi su nespecifični i mogu se javiti i u drugim bolestima i ne moraju nužno upućivati na cirozu. Također, odsustvo nekog od dolje navedenih simptoma ne isključuje mogućnost ciroze.

- Insuficijencija jetre
  - Žutica izražava gubitak sposobnosti jetre da stvara i izlučuje žuč.
  - Hipoalbuminemija zbog smanjenog stvaranja albumina
  - Koagulopatija - poremećaj zgrušavanja krvi zbog smanjenog stvaranja faktora koagulacije u jetri i njihovog izlučivanja u krv
  - Diseminirana intravaskularna koagulacija
  - Hiperamonemija
  - Foetor hepaticus, neprijatan miris iz usta, tj. izdahnutog zraka, kao posljedica stvaranja merkaptana.
  - Povišenje nivoa enzima jetre u serumu zbog nekroze jetrenih ćelija.
  - Palmarni eritem i Spider naevusi zbog hiperestrinizma.
  - Ginekomastia - benigna proliferacija žljezdanog tkiva muških dojki zbog hiperestrinizma
  - Hipogonadizam - manifestuje se impotencijom, neplodnošću, gubitkom libida, i atrofijom testisa također zbog hiperestrinizma
  - Encefalopatija - zbog nemogućnosti jetre da otkloni azotne supstance iz krvi, javljaju se poremećaji mozga.
  - Hepatorenalni sindrom
  - Hepatična koma
- Portalna hipertenzija
  - Splenomegalija Zbog kongestija|kongestije crvene pulpe slezene
  - Ascites Akumulacija tečnosti u peritonealnoj šupljini, zbog sinusoidne hipertenzije, hipoalbuminemije, procjeđivanja hepatičke limfe kroz njenu kapsulu u peritonealnu šupljinu i zadržavanja tečnosti u bubrezima.
  - Caput medusae U portalnoj hipertenziji krv iz sistema vene porte se preusmjerava kroz vene oko pupka koje su onda proširene i imaju karakterističan izgled.
  - Varikoziteti jednjaka, koji mogu da prsnu uzrokujući masivno krvarenje, nastaju na isti način kao caput medusae.
  - Hemoroidi - iz istih razloga kao i caput medusae i varikoziteti jednjaka
- Hepatocelularni karcinom je primarni karcinom jetre i česta je komplikacija ciroze. Prognoza mu je veoma nepovoljna.
- Ostali simptomi. slabost, umor, anoreksija, gubitak težine

## [uredi] Etiologija

Ciroza može imati brojne moguće uzroke; ponekad više od jednog kod istog pacijenta.

- Alkoholna bolest jetre
- Hronični hepatitis C
- Hronični hepatitis B
- Primarna bilijarna ciroza
- Primarni sklerozirajući holangitis
- Autoimuni hepatitis
- Nasljedna hemohromatoza
- Wilson-ova bolest
- Deficit alfa 1-antitripsina
- Kardijalna ciroza
- Galaktozemia
- Glikogenoze
- Cistična fibroza
- Lijekovi ili toksini,
- Određene parazitne infekcije

## [uredi] Patologija

Makroskopski, cirozna jetra može da bude različite veličine, tj. normalna, lako smanjena ili uvećana. Jetra je obično u početku uvećana, da bi se progresijom bolesti smanjila. Uvećanje jetre je rezultat promjene parenhima, a smanjenje fibroze i gubitka parenhima. Njena površina je nepravilna - difuzno nodularna. Nodulusi - čvorići su hiperplazirani dijelovi parenhima. Između nodulusa se vide nešto svjetlije trake vezivnog tkiva. Čvrste je konzistencije, a boja varira. Žuta boja se sreće kod masne promjene, zelena kod holestaze ili tamno crvenosmeđa kod kongestije. Ovisno o veličini nodulusa postoje tri makroskopska tipa: mikronodularna, makronodularna i mješovita ciroza. U mikronodularnoj formi regenerativni noduli su manji od 3 mm. U makronodularnoj cirozi noduli su veći od 3 mm. Mješovita ciroza sastoji se od brojnih nodula različite veličine. Mikroskopski, cirozu karakteriše prisustvo regenerativnih nodula, okruženih fibroznim septima. U ovim nodulima, regenerativni hepatociti su poredani bez reda. Vide se i različite promjene: fokalna atrofija, reverzibilna oštećenja, nekroza, fokusi hipertrofije, hiperplazije i displazije kao i maligna alteracija. Portalni prostori, centralne vene i radijarni raspored hepatocita se ne vidi. Fibrozni septumi građeni su od gustog kolagena, vaskularnih struktura, bilijarnih duktusa, limfocita i drugih upalnih ćelija.

Medicina - Gastroenterologija - uredi
Bolesti jednjaka - želuca
Atrezija | Ahalazija | Hijatus hernija | Refluks ezofagitis | Berrettova metaplazija | Tumori jednjaka | Varikoziteti jednjaka | Ulcerozne lezije | Gastritis | Tumori želuca
Bolesti jetre - gušterače - žučnog mjehura - bilijarnog trakta
Hepatitis | Ciroza | Dismetaboličke hepatopatije | Primarna bilijarna ciroza |Primarni sklerozantni holangitis | Alkoholna bolest | Budd-Chiarijev sindrom | Tumori jetre | Akutni pankreatitis | Hronični pankreatitis | Tumori gušterače | Žučni kamenac | Holecistitis
Bolesti tankog crijeva
Urođene anomalije | Ishemijska bolest |Celijakija | Infektivne bolesti | Tumori
Bolesti debelog crijeva
Hirschsprungova bolest | Divertikularna bolest | Ileus | Upale Crohnova bolest, Ulcerozni kolitis | Sindrom iritabilnog crijeva | Konstipacija | Tumori

Preuzeto sa: "http://bs.wikipedia.org../../../c/i/r/Ciroza_jetre.html"

Kategorije: Bolesti | Patologija

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Български
- English
- Español
- Français
- עברית
- Íslenska
- Italiano
- Nederlands
- 日本語
- Polski
- Slovenščina
- Türkçe